राहुल विलास गोखले

राहुल विलास गोखले हे भारतीय नौदलात पश्चिम कमांडचे ध्वज अधिकारी आहेत.
बालपण व शिक्षण
राहुल गोखले ह्यांचे शिक्षण पुणे येथील राष्ट्रीय संरक्षण अकादमी मध्ये झाले. दिनांक १ जानेवारी १९९२ मध्ये ते भारतीय नौदलात दाखल झाले. त्यांनी नेव्हिगेशन व दिशादर्शनात विशेष तज्ञता प्राप्त केली.त्यांनी गोवा येथील नेव्हल वॉर कॉलेज मध्ये नेव्हल हायर कमांड कोर्स चे शिक्षण घेतले.त्यांनी कँनबेरा येथे ऑस्ट्रेलियन डिफेन्स कॉलेज मध्ये शिक्षण घेतले.

कारकीर्द
राहुल गोखले हे १ जानेवारी १९९२ मध्ये भारतीय नौदलात दाखल झाले. त्यांनी त्यांच्या कारकिर्दीत खालील प्रमाणे कार्य केले आहे.
वेलिंग्टन येथे संरक्षण सेवा कर्मचारी महाविद्यालयात मार्गदर्शित क्षेपणास्त्र विनाशक आयएनएस दिल्ली चे नेव्हिगेशन अधिकारी म्हणून काम केले.
त्यांनी सुकन्या-वर्ग गस्ती जहाज आयएनएस सुभद्रा(पी५१),निलगिरी-वर्ग फ्रिगेट आयएनएस उदयगिरी(एफ३५),कोरा-वर्ग फ्रिगेट आयएनएस किर्च(पी६२),गोदावरी-वर्ग फ्रिगेट आयएनएस गोमती(एफ२१),वर नेव्हिगेशन अधिकारी म्हणून काम पाहिले.
त्यांनी कोरा-वर्ग फ्रिगेट आयएनएस खुकरी(पी४९)ह्या युद्धनौकेवर कार्यकारी अधिकारी म्हणून काम केले. तसेच प्रमुख जहाज कमांड केले.
त्यांनी नौदल मुख्यालयात कार्मिक धोरण संचालक म्हणून काम पाहिले.
इस्लामाबाद येथे भारतीय उच्चायुक्त कार्यालयात त्यांनी नौदल सल्लागार म्हणून काम पाहिले.
स्टेल्थ गाईडेड-क्षेपणास्त्र विनाशक आयएनएस कोलकाता चे नेतृत्व केले.
कोलकाता पश्चिम हिंद महासागरात कमांडिग ऑफिसर असताना सागरी सुरक्षा प्रोत्साहनासाठी अनेक आफ्रिकन बंदरांना भेटी दिल्या.
नौदलात कमोडोर असताना त्यांनी [[फ्लीट ऑफिसर म्हणून काम केले.
दिनांक २९ मे २०२० रोजी त्यांनी नौदल तळ आयएनएस सर्कार्स चे २३ वे कमांडिग ऑफिसर व विशाखापट्टणम येथील स्टेशन कमांडर म्हणून पदभार ग्रहण केला.

पुरस्कार
 नौदल पदक - २०२१
 शौर्य पुरस्कार - २०२५
 युद्ध सेवा पदक - २०२५ महाराष्ट्र टाईम्स, शुक्रवार,१५ ऑगस्ट २०२५

 संदर्भ व नोंदी 

वर्ग:भारतीय आरमारी अधिकारी
वर्ग:पुरुष चरित्रलेख